CELEX: 62017CN0209
Language: el
Date: 2017-04-21 00:00:00
Title: Υπόθεση C-209/17 P: Αναίρεση που άσκησε στις 21 Απριλίου 2017 ο NG κατά της διατάξεως την οποία εξέδωσε το Γενικό Δικαστήριο (πρώτο πενταμελές τμήμα) στις 28 Φεβρουαρίου 2017, στην υπόθεση T-193/16, NG κατά Ευρωπαϊκού Συμβουλίου

17.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 231/13
            
         Αναίρεση που άσκησε στις 21 Απριλίου 2017 ο NG κατά της διατάξεως την οποία εξέδωσε το Γενικό Δικαστήριο (πρώτο πενταμελές τμήμα) στις 28 Φεβρουαρίου 2017, στην υπόθεση T-193/16, NG κατά Ευρωπαϊκού Συμβουλίου
   (Υπόθεση C-209/17 P)
   (2017/C 231/17)
   Γλώσσα διαδικασίας: η αγγλική
   
      Διάδικοι
   
   
      Αναιρεσείων: NG (εκπρόσωποι: P. O’Shea, BL, I. Whelan, BL, B. Burns, Solicitor)
   
      Αντίδικος κατ’ αναίρεση: Ευρωπαϊκό Συμβούλιο
   
      Αιτήματα
   
   Ο αναιρεσείων ζητεί από το Δικαστήριο:
   
               —
            
            
               Να αναιρέσει στο σύνολό της τη διάταξη την οποία εξέδωσε το Γενικό Δικαστήριο στις 28 Φεβρουαρίου 2017 και με την οποία αποφάνθηκε ότι η πρωτοδίκως ασκηθείσα προσφυγή έπρεπε να απορριφθεί λόγω αναρμοδιότητας του Γενικού Δικαστηρίου να επιληφθεί της υποθέσεως·
            
         
               —
            
            
               Να αποφανθεί οριστικώς επί του αντικειμένου της υπό κρίση αιτήσεως αναιρέσεως, να κρίνει ότι το Γενικό Δικαστήριο υπέπεσε σε πλάνη περί το δίκαιο καθόσον αποφάνθηκε ότι είναι αναρμόδιο και να καταδικάσει το καθού στην υπόθεση T-193/16 στα δικαστικά έξοδα στα οποία υποβλήθηκε ο αναιρεσείων σε αμφότερους τους βαθμούς δικαιοδοσίας·
            
         
               —
            
            
               Να αναπέμψει τα ζητήματα που θα εγερθούν κατά την παρούσα διαδικασία στο Γενικό Δικαστήριο προκειμένου αυτό να αποφανθεί, διευκρινιζομένου ότι το Γενικό Δικαστήριο υποχρεούται να θεωρήσει εαυτό αρμόδιο.
            
         
      Λόγοι αναιρέσεως και κύρια επιχειρήματα
   
   
               1.
            
            
               Έλλειψη αιτιολογίας·
            
         
               2.
            
            
               Παράλειψη προσήκουσας εξετάσεως του ζητήματος αν η επίμαχη συμφωνία αποτελούσε στην πράξη απόφαση του πρωτοδίκως καθού·
            
         
               3.
            
            
               Δεν ελήφθησαν υπόψη κρίσιμα ζητήματα απτόμενα των πραγματικών περιστατικών·
            
         
               4.
            
            
               Δεν εξετάσθηκαν τα περιλαμβανόμενα στη δικογραφία αποδεικτικά στοιχεία·
            
         
               5.
            
            
               Παράλειψη πλήρους εξετάσεως και εκτιμήσεως σημαντικών ζητημάτων·
            
         
               6.
            
            
               Δεν διερευνήθηκαν περαιτέρω κρίσιμα συμπληρωματικά στοιχεία·
            
         
               7.
            
            
               Λήψη αποφάσεως χωρίς να υπάρχουν επαρκή στοιχεία·
            
         
               8.
            
            
               Παραβίαση των αρχών που διατύπωσε το Δικαστήριο με την απόφασή του επί της υποθέσεως C-294/83.